stanford-oval/wikipedia huggingface dataset:
The Vapors

The Vapors oli brittiläinen uuden aallon yhtye, joka oli toiminnassa vuosina 1979–1981. Yhtyeen tunnetuin hittikappale on nimeltään ”Turning Japanese”.
Yhtyeessä oli neljä jäsentä: David Fenton (vokalisti, säveltäjä ja kitaristi), Howard Smith (rumpali), Edward Bazalgette (johtava kitara) ja Steve Smith (basisti ja laulu).  He julkaisivat kaksi albumia. Ensimmäinen on nimeltään New Clear Days, toinen kantoi nimeä Magnets. The Vaporsien sanoitukset vaihtelevat aiheeltaan rakkaudesta ydinvoimaan ja ovat usein sävyltään tummanpuhuvia.
Huhutaan, että ”Turning Japanese” käsittelisi masturbointia. Erityisesti yhtyeen toimintavuosina Yhdysvalloissa ajateltiin kappaleen nimen olevan brittiläinen masturbointia tarkoittava sanonta. David Fenton on todennut, että jokainen saa ymmärtää sen miten haluaa, mutta kappaletta ei ole alun perin tarkoitettu näin tulkittavaksi.[lähde? ]
Jäsenet

David Fenton (laulu/kitara)
Edward Bazalgette (kitara)
Steve Smith (basso)
Howard Smith (rummut)
Diskografia > Albumit

New Clear Days (1980)
Magnets (1981)
Diskografia > Kokoelmat

Anthology (1995)
Turning Japanese: The Best of the Vapors (1996)
Vaporized (1998)
The Best of the Vapors (2003)
Diskografia > Singlet

Prisoners (1979)
Turning Japanese (1980)
News at Ten (1980)
Waiting for the Weekend (1981)
Spiders (1981)
Jimmie Jones (1981)
Torild Skogsholm

| Torild Skogsholm |
| --- | --- |
 Skosholm vuonna 2005.
Norjan liikenne- ja viestintäministeri
 Bondevikin II hallitus 19. lokakuuta 2001 – 17. lokakuuta 2005  
Edeltäjä:  Terje Moe Gustavsen
Seuraaja:  Liv Signe Navarsete
Henkilötiedot
Syntynyt: 18. lokakuuta 1959 (ikä 64) Bodø, Norja
Tiedot
Puolue:  Venstre
Torild Skogsholm (s. 18. lokakuuta 1959 Bodø) on norjalainen Venstren poliitikko. Hän toimi Norjan liikenne- ja viestintäministerinä vuosina 2001–2005.
Aiheesta muualla

Kuvia tai muita tiedostoja aiheesta Torild Skogsholm Wikimedia Commonsissa
Torild Skogsholm Norjan suurkäräjien verkkosivuilla (norjaksi)
Torill Eide

| Torill Eide> Henkilötiedot |
| --- | --- |
Syntynyt: 24. helmikuuta 1950 (ikä 74)
Kansalaisuus:  norjalainen
Ammatti:  kirjailija
Kirjailija
Salanimi: T. Smith-Simonsen
Tuotannon kieli: norja
Esikoisteos:  Ville så gjerne fortelle om sommeren... (1978)
Palkinnot
 Brage-palkinto (1993) 
Aiheesta muualla
Löydä lisää kirjailijoitaKirjallisuuden teemasivulta
Torill Eide (salanimeltään T. Smith-Simonsen; s. 24. helmikuuta 1950) on norjalainen lasten- ja nuortenkirjailija. Hänen esikoisteoksensa, nuorisoromaani Ville så gjerne fortelle om sommeren... ilmestyi vuonna 1978.
Teokset

Ville så gjerne fortelle om sommeren... (1978)
Det vil komme nye dager (1981)
Forhold (1984)
Huletur (1988)
Blå vår (1990)
Skjulte ærend (1993)
Banevokterens døtre (1995)
Guttelus (2000)
Line alene (2001)
Guttelus – Jentelus (2002)
Tisamenos

Tisamenos (m.kreik. Τισαμενός) tai Teisamenos (m.kreik. Τεισαμενός), (lat. Tisamenus), oli antiikin Kreikan aikana miehen etunimi.
Kreikkalainen mytologia

Kreikkalaisessa mytologiassa tunnettuja nimen kantajia ovat:
Tisamenos, Thersandroksen poika ja Theban kuningas
Teisamenos, Oresteen poika ja Argoksen kuningas
Tisamenos, Antiokhoksen poika, elisläinen tietäjä
Historian henkilö

Tisamenos, ateenalaisen tragediakirjailijan Agathonin isä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tisamenos”, voi hakea sivunnimihaulla, laajalla sivunnimihaulla tai tekstihaulla.
Torinhevonen

Vanhan tyypin torinhevosori Lennar 12 679 T
Torinhevonen (vir. tori hobune) on virolainen puoliverirotu.  Yleisimmät väri ovat rautias ja ruunikko, mutta myös esimerkiksi mustia ja kimoja esiintyy. Valkoiset merkit (sabinokirjavuus) ovat tavallisia. Torinhevoset ovat varmajalkaisia ratsuja, jotka sopivat hyvin myös ajoon.
Historia ja kantakirja:
Vuonna 1856 aloitettiin Torin Siittolassa (Tori Hobusekasvandus) eestinhevosen pohjalta ratsu- ja työhevoseksi sopivan hevosen jalostus, minkä tuloksena syntyi torinhevonen. Tärkeimmäksi oriksi voi pitää norfolk-roadster-oria Hetman, jonka käyttö muutti rodun ulkonäöltään yhtenäisemmäksi, kestävämmäksi ja työominaisuuksiltaan paremmaksi. Torinhevosen kantakirja on perustettu 1921. 1930-luvulla otettiin käyttöön viisi postier-bretonioria (Loots, Uhke, Virk, Tugev, Sammur) tavoitteena muuttaa markkinavoimien vaatimuksesta hevoset massiivisemmiksi huonontamatta voimakkaita askellajeja sekä yhtenäistää ulkonäköä. Sukusiitoksen välttämiseksi päätettiin 1970-luvulla käyttää hallitusti vanhantyyppisiä hannoverinhevosia, jotka muistuttivat tyypiltään senaikaista torinhevosta.
1990-luvun alussa torinhevoskanta romahti kolhoosien hajoamisen ja puutteellisen jalostuspolitiikan vuoksi. Samalla muuttui perimä – vanhemman perimän osuus kannassa väheni nopeiten ja risteyttäminen urheiluhevosten kanssa vei vanhantyyppisen osan sukupuuton partaalle jo niinkin pienessä rodussa.  Esimerkiksi viisivuotiskaudella 1999-2003 syntyi yhteensä 517 torinhevoseksi rekisteröityä varsaa, joista 71 %:lla oli isänä urheiluhevonen (käytössä oli yhteensä 59 „urheiluhevosoria“, jotka edustivat 10 eri rotua). Vuonna 2003 oli torinhevosia ainoastaan 600 kappaletta. Seuraavassa sukupolvessa eli vuosina 2004-2008 syntyi yhteensä 585 torinhevoseksi rekisteröityä varsaa, joista vielä 44 %:lla oli isänä urheiluhevonen (käytössä yhteensä 40 „urheiluhevosoria“, jotka edustivat 7 eri rotua). Vuonna 2006 oli torinhevoskanta 1250 kpl, v. 2007 1097 kpl ja maaliskuussa 2009 1365 kpl. Vuonna 2008 kantakirja jaettiin kahteen osaan: TA (universaalisuunta) ja TB (ns. "urheilu-tori"). Koska myös TA-suunnalla on käytetty jalostuksessa paljon urheiluhevosrotuja, erotettiin kesäkuussa 2012 torinhevosen kantakirjassa omaksi jalostussuunnakseen vanha-torinhevonen (VT). Kantakirjanpitäjänä on TA- ja TB-jalostussuunnalla Eesti Hobusekasvatajate Selts ja VT-jalostussuunnalla Vana-Tori Hobuse Ühing.
Suositeltavat mitat:
1. vanha-torinhevosen jalostussuunta VT (3-vuotiaana):
- säkäkorkeus 158 – 166 cm (vähintään 156 cm);
- etusäären ympärysmitta 22 – 24 cm (vähintään 20,5 cm)
2. universaali jalostussuunta TA (4-vuotiaana):
- säkäkorkeus 158-173 cm (orit) ja 156-171 cm (tammat);
- etusäären ympärysmitta 21,5-23,0 cm (orit) ja 20,5-23,0 cm (tammat)
3. urheilutorinhevosen jalostussuunta TB (4-vuotiaana):
- säkäkorkeus 160-170 cm (orit) ja 157-174 cm (tammat);
- etusäären ympärysmitta 20,5-22,5 cm (orit ja tammat)
Aiheesta muualla

Vanha-Torinhevoset (Arkistoitu – Internet Archive)
Torinhevosesta suomeksi Torihobune-sivustolla
Torinhevonen Hevosmaailma.netissä (Arkistoitu – Internet Archive)
Torinhevosen historiasta ja jalostuksesta[vanhentunut linkki]
Toda (Saitama)

| Toda (戸田市) |
| --- | --- |
 Saikō Dōman Green Park -puistoa
 lippu:  symboli
 Todan sijainti Saitaman prefektuurissa
 Toda
 Koordinaatit: 35°49′03″N, 139°40′41″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  18,19 km²
Väkiluku (09/2020):  140 789
 – Väestötiheys:  7 739,9 as./km²
Symbolit:  
 – Puu:  Osmanthus fragrans
 – Kukka:  Luhtaesikko
 
 https://www.city.toda.saitama.jp/ 
Infobox OKVirheellinen NIMI-arvo: 
Toda (jap. 戸田市, Toda-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin kaakkoisosassa Arajoen vasemmalla rannalla. Etelässä kaupunki rajautuu Tokion metropoliin. Todassa on 140 789 asukasta (syyskuussa 2020) ja sen pinta-ala on 18,19 neliökilometriä.
Toda kehittyi historiallisesti paikkaan, jossa tärkeä Nakasendō-tiereitti ylitti Arajoen (Toda no watashi). 1960-luvulta lähtien Toda on kasvanut voimakkaasti yhtenä Suur-Tokion metropolialueen esikaupungeista. Sinne on sijoittunut muun muassa metalli-, kone-, elintarvike- ja painoteollisuutta sekä logistiikkaa. Kaupunkioikeudet Toda sai vuonna 1966.
Todassa sijaitsee muun muassa Arajoen rannalle rakennettu Todan puisto, jossa toimii Todan soutustadion. Siellä järjestettiin vuoden 1964 kesäolympialaisten soutukilpailu. Todaa palvelee JR Higashi-Nihonin Saikyō-linja, joka avattiin 1980-luvun puolivälissä.
Kuvia

Kawagishin kaupunginosaa, valtatie 17
Myōken-ji
Kita-Toda First Gate Tower
Todan kulttuurikeskus
Toda-kōenin rautatieasema
Aiheesta muualla

Kuvia tai muita tiedostoja aiheesta Toda Wikimedia Commonsissa
Kaupungin internetsivut (japaniksi)
Timo Vaskio

Timo Vaskio (s. 1968) on kaikkien aikojen menestynein suomalainen liitokiekkoilija. Jo juniori-iässä heittotaidollaan huomiota herättänyt Vaskio on harrastanut sekä liitokiekon kenttälajeja sekä ultimate-joukkuepeliä, joissa hänelle on kertynyt yhteensä yli 150 Suomen mestaruutta. Ultimatea Vaskio on pelannut ylimmällä sarjatasolla lähinnä espoolaisjoukkueissa Atletico Gäddvik ja Liquidisc. Suomea hän on edustanut sekä kenttä- eli yksilölajien että ultimaten arvokisoissa saavuttaen myös niissä mitaleita sekä yksin että joukkueen kanssa. Timo Vaskio on kauppatieteen maisteri ja työskentelee toimitusjohtajana.
Tie 13 (Viro)

Tie 13 Aegviidussa.
Kantatie 13 kulkee Pohjois-Virossa valtatieltä 1 Jõelähtmen kunnan Jägalan kylästä Aegviidun kautta Järvan kunnan Käraveteen valtatielle 5.
Tien kulku

Kantatie 13 kulkee seuraavien maakuntien ja kuntien kautta:
Tien kulku > Harjumaa

Jõelähtmen kunta
Anijan kunta
Tien kulku > Länsi-Virumaa

Tapan kunta
Tien kulku > Järvamaa

Järvan kunta
Thunder Energy

Kuva Thunder-energiajuoman tölkistä
Thunder Energy on suomalaisen Finn Spring Oy:n valmistama energiajuoma. Markkinointi alkoi 1. marraskuuta 2006, ja tuote lanseerattiin kauppoihin 1. tammikuuta 2007. Väriltään juoma oli tuolloin sinistä samoin kuin tölkin etiketti.
Thunder Energy -juoman kotimaisia kilpailijoita ovat muun muassa Battery, ED ja TEHO. Tuotteen valmistus loppui vuonna 2014.
Thunder Energy palasi kauppoihin yhä Finn Spring Oy:n valmistamana maaliskuussa 2023. Juoman väri ei ole enää sininen, vaan haalean kellertävä.
Ravintosisällöt ja energiapitoisuudet

Vesi, glukoosi-fruktoosisiirappi ja sokeri, rypälesokeri, hiilidioksidi, tauriini (0,4 g / 100 ml), L-karnitiini (80 mg / 100 ml), ginseng uute (50 mg / 100 ml).
Energiaa: 200 kJ / 100 ml, 48 kcal / 100 ml
Proteiinia: 0 g / 100 ml
Hiilihydraatit: 10 g / 100 ml
Rasvaa: 0 g / 100 ml
Kofeiinia: 32 mg / 100 ml
*Päivän saantisuosituksesta
Ravintosisällöt ja energiapitoisuudet > Lisäaineet

E330, E331 happamuudensäätöaine
E133 väri
E211 säilöntäaine
Aiheesta muualla

Thunder Energy
Finn Spring Oy
Trans-Pacific Partnership

Tämänhetkiset jäsenmaat   Ilmaissut liittymishalunsa   Mahdollinen tuleva jäsen
TPP:n jäsenmaiden hallitusten johtajat vuonna 2010.
Trans-Pacific Partnership eli TPP on laaja 12 Tyynenmeren alueen valtion muodostama vapaakauppasopimus. Vapaakauppasopimuksen allekirjoittivat Australia, Brunei, Chile, Japani, Kanada, Malesia, Meksiko, Peru, Singapore, Uusi-Seelanti, Vietnam ja Yhdysvallat. Sopimus allekirjoitettiin 4. helmikuuta 2016 Aucklandissa Uudessa-Seelannissa 12 valtion kesken. Sopimus pitää ratifioida allekirjoittajavaltioissa ennen sen tuloa voimaan.
Monet muut alueen maat kuten Etelä-Korea, Filippiinit, Indonesia, Taiwan ja Thaimaa ovat myös ilmaisseet kiinnostuksensa.
Sopimus kattaa noin 40 prosenttia maailman taloudesta ja se luokin maailman suurimman vapaakauppa-alueen. Osallistujamaiden parlamenttien on vielä ratifioitava sopimus. TPP asettaa säännöt lukuisten eri tuotteiden kaupalle ja se sääntelee myös muun muassa sijoitussuojaa ja immateriaalioikeuksia.
23. tammikuuta 2017 Yhdysvaltain presidentti Donald Trump allekirjoitti asetuksen, jonka mukaan Yhdysvallat irrottautuu sopimuksesta. Trump luonnehti sopimusta työpaikkojen tappajaksi ja Yhdysvaltain etujen vastaiseksi. Loput 11 maata uusivat sopimuksen keskenään maaliskuussa 2018 (niin sanottu TPP-11).
Aiheesta muualla

Wikimedia Commonsissa on kuvia tai muita tiedostoja aiheesta .
The Trans-Pacific Partnership Agreement – Congressional Research Service report for Congress (PDF)
Lyonin kirkolliskokous

Lyonin kirkolliskokous on kahden Lyonissa kokoontuneen katolisen kirkon tunnustaman ekumeenisen kirkolliskokouksen nimenä:
Lyonin ensimmäinen kirkolliskokous (1245)
Lyonin toinen kirkolliskokous (1274)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lyonin kirkolliskokous”, voi hakea sivunnimihaulla, laajalla sivunnimihaulla tai tekstihaulla.
Tino Rossi

Tino Rossi 1930-luvulla.
Tino Rossi (29. huhtikuuta 1907 Ajaccio, Korsika, Ranska – 26. syyskuuta 1983 Neuilly-sur-Seine, Ranska) oli ranskalainen laulaja ja elokuvanäyttelijä.
Rossi avioitui nuoren tanssijan Lilia Vettin kanssa vuonna 1947. Avioliitto kesti laulajan loppuelämän. Heillä on yhteinen poika, laulaja Laurent Rossi (s. 1949).
Rossi kuoli haimasyöpään vuonna 1983. Hänet on haudattu kotikaupunkiinsa Ajaccioon, missä on laulajan mukaan nimetty katu ja venesatama. Nogent-sur-Marnessa Pariisissa on Rossin mukaan nimetty aukio.
Ura

Tino Rossi oli suosituimpia ranskalaisia laulajia ja elokuvanäyttelijöitä. Rossi oli kabareemusiikin tenori, joka lauloi levylle kuuluisia tangoja ja ranskalaisia chansoneita. Oopperalaulajan ääni ja "latinalaisen rakastajan" persoona tekivät hänestä suositun filmitähden. Rossi teki satoja levytyksiä ja esiintyi yli 25 elokuvassa. Uransa aikana hän lauloi Jules Massenetin (1842–1912), Reynaldo Hahnin ja muiden säveltäjien lauluja.
Nuorena Rossi soitti kitaraa ja lauloi pienissä yhtyeissä Ajacciossa. Myöhemmin hän esiintyi Marseillessa ja ravintoloissa Ranskan Rivieralla. Hän muutti 1930-luvulla Pariisiin ja esiintyi siellä muutamia vuosia saavuttaen menestystä. Rossi liittyi Columbia Records -levy-yhtiöön, jossa työskentelivät tuon ajan suurimmat tähdet kuten Lucienne Boyer, Damin, Mireille ja Jean Sablon. Rossin menestystä lisäsi lauluntekijä Vincent Scotto (1876–1952), joka laati hänen ensimmäiset menestyskappaleensa. Rossi kävi toisen maailmansodan aikana esiintymässä Yhdysvalloissa ja Kanadassa. Hänen läpimurtonsa oli laulu "Petit Papa Noel", jonka koko maailman myyntimäärä ylitti 13 miljoonaa.
Rossilla oli useita filmi- ja operettirooleja. Hän esiintyi myös televisiossa varieteeohjelmissa. Rock and rollin tullessa hän joutui syrjään 1960-luvulla, mutta hänet tunnettiin henkilönä, joka oli rakentanut uraansa yli viidenkymmenen vuoden ajan. Vuonna 1982 Ranskan presidentti François Mitterrand nimesi Rossin kunnialegioonan komentajaksi tunnustuksena hänen työstään Ranskan ja sen kulttuurin hyväksi. Samana vuonna hän esiintyi viimeisen kerran Casino de Paris'ssa.
Diskografia

1933 Tango de Marilou
1934 O Corse île d'amour
1934 Vieni vieni
1935 Il pleut sur la route
1935 Chanson pour Nina
1936 Tchi-Tchi
1936 Marinella
1936 Tant qu'il y aura des étoiles
1936 Bohémienne aux grands yeux noirs
1937 Catari Catari
1938 Ave Maria de Charles Gounod
1941 Ma ritournelle
1941 Le chant du gardian
1941 Maria
1946 Petit Papa Noël
1946 Destin
1950 Envoi de fleurs
1955 Méditérrannée
1957 Naples au baiser de feu
1967 Le plus beau tango du monde
1969 Le marchand de soleil
1974 J'avais 20 ans
1977 Ma dernière chanson sera comme la première
1978 La vie commence à 60 ans
1982 50 ans d'amour
Toda

Toda voi tarkoittaa:
Maantiede

Toda, Japanin kaupunki Saitaman prefektuurissa
Muuta

todat, kansa Intian eteläosassa Tamil Nadun osavaltiossa
todan kieli, todien puhuma dravidakieli
Toda-klaani, japanilainen klaani
Toda-ryū, Toda Seigenin perustama japanilainen miekkailukoulukunta
Henkilöt

Erika Toda (s. 1988), japanilainen näyttelijä
Jōsei Toda (1900–1958), japanilainen opettaja ja rauhanaktivisti
Kazuyuki Toda (s. 1977), japanilainen jalkapalloilija
Keiko Toda (s. 1957), japanilainen näyttelijä
Toda Katsushige (1557–1600), japanilainen daimio
Toda Seigen (1519?–1590?), sengoku-kauden japanilainen miekkamies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toda”, voi hakea sivunnimihaulla, laajalla sivunnimihaulla tai tekstihaulla.
Trans-Mediterranean Renewable Energy Cooperation

TREC:n logo.
Trans-Mediterranean Renewable Energy Cooperation (TREC) on yhdistys, joka pyrkii edistämään sähkön tuottamista aavikoilla ja sen tuomista Pohjois-Afrikan, Lähi-idän ja Euroopan tarpeisiin. Yhdistyksen ovat perustaneet Rooman Klubi, Hamburger Klimaschutz-Fonds ja National Energy Research Center of Jordan (NERC) vuonna 2003.
n esittämä kaavio mahdollisesta uusiutuvan energian energiaverkon infrastruktuurista. (Source: DESERTEC Foundation, www.desertec.org)
TRECin DESERTEC-konseptin mukaan sähkö tuotettaisiin aavikoilla aurinkolämpövoimaloilla ja siirrettäisiin muille alueille tasavirtaa käyttäviä korkeajännitelinjoja pitkin. Konseptin toimivuutta on tutkinut Deutsches Zentrum für Luft- und Raumfahrt e.V. (DLR), jonka mukaan vuoteen 2050 mennessä kasvavat energiatarpeet Pohjois-Afrikassa, Lähi-idässä ja 10 – 25% Euroopan sähköstä voitaisiin tuottaa aavikoilla. Ilmaston lämpenemisessä roolia näytteleviä hiilidioksidipäästöjä voitaisiin DLR:n laskujen mukaan vähentää Euroopassa jopa 70% vuoteen 2050 mennessä, mikäli DESERTEC-ohjelma toteutuisi ja paikallisten uusiutuvien energiamuotojen käyttöä lisättäisiin.
Aavikoiden aurinkolämpövoimaloiden sivutuotteena saataisiin myös makeaa vettä merivedestä.
Kaksitoista yhtiötä Euroopasta ja Pohjois-Afrikasta allekirjoittivat The Desertec Industrial Initiative -sopimuksen 13. heinäkuuta 2009 Münchenissä. Mukana sopimuksessa ovat saksalaiset Deutsche Bank, E.ON, HSH Nordbank, MAN Solar Millenium, Munich Re, M+W Zander, RWE, SCHOTT Solar, Siemens, ruotsalais-sveitsiläinen ABB, espanjalainen Abengoa Solar ja algerialainen Cevital. Yhtiöt aikovat sijoittaa DESERTEC-projektiin yhteensä 400 miljardia euroa seuraavan 40 vuoden aikana. Hintava DESERTEC on maailman suurin aurinkoenergiaprojekti.
Eurooppalaisen uusiutuvan energian yhdistyksen, Eurosolarin, pääjohtaja ja europarlamentin jäsen Hermann Scheer on arvostellut DESERTEC-projektia siitä, että se sijoittaa rahaa aurinkovoiman kehittämiseen Pohjois-Afrikassa, jossa sijaitsee poliittisesti epävakaita maita. Hänen mielestään suurempi hyöty saataisiin sijoittamalla rahat Eurooppaan ja käyttämällä useita erilaisia uusiutuvia energian lähteitä sen sijaan, että yksi projekti saa suuryhtiöiden hallinnoimana monopoliaseman. Scheerin mielestä projektin jättimäisiä kustannuksia on vähätelty ja sen hyötyjä liioiteltu.
Aiheesta muualla

Wikimedia Commonsissa on kuvia tai muita tiedostoja aiheesta .
DESERTEC kotisivu (englanniksi)
Tom ja Jerry: Raketilla Marsiin

| Tom ja Jerry: Raketilla Marsiin> Tom and Jerry Blast Off to Mars |
| --- | --- |

Ohjaaja:  Bill Kopp
Käsikirjoittaja:  Bill Kopp
Tuottaja:  Tom Minton
Säveltäjä:  Julie Bernstein Steven Bernstein
Pääosat:  Brad Garrett Kathryn Fiore Jeff Bennett Jess Harnell Billy West
Valmistustiedot
Valmistusmaa:   Yhdysvallat
Tuotantoyhtiö:  Warner Bros.
Levittäjä:  Warner Bros. Family Entertainment Netflix
Ensi-ilta:  30. marraskuuta 2004
Kesto:  72 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tom ja Jerry: Raketilla Marsiin (engl. Tom and Jerry Blast Off to Mars) on vuonna 2004 julkaistu yhdysvaltalainen animaatioelokuva. Elokuvan ohjasi Bill Kopp, joka toimi myös elokuvan käsikirjoittajana ja ääninäyttelijänä. Pääosaa esittivät Brad Garrett ja Kathryn Fiore.
Juoni

Tom ja Jerry aiheuttavat takaa-ajoillaan ja kepposillaan jälleen kaikenlaista tuhoa talossa ja puutarhassa. Lopulta kaksikko päätyy monien kommellusten kautta rakettiin, jota ollaan juuri laukaisemassa tutkimusmatkalle kohti Marsia. Siellä he tapaavat paikallisia asukkaita, jotka ovat valloittamassa maata heidän kommellusta seurauksena. Tom ja Jerry saakin nyt tehtäväkseen pelastaa maapallo jättiläisrobotilta heidän uuden liittolaisensa Peepin kanssa.
Äänirooleissa

| 0 | 1 | 2 |
| --- | --- | --- |
|  Jeff Glen Bennett  | … |  tri Gluckman, marsilainen vartija, Presidentti   |
|  Corey Burton  | … |  Marsilainen tiedemies   |
|  Kathryn Fiore  | … |  Peep   |
|  Brad Garrett  | … |  komentaja Bristle   |
|  Jess Harnell  | … |  majuri Buzz Blister   |
|  Tom Kenny  | … |  Grob   |
|  Bill Kopp  | … |  Tom   |
|  Rob Paulsen  | … |  tietokoneen ääni   |
|  Frank Welker  | … |  Spike   |
|  Billy West  | … |  majuri Biff Buzzard, kuningas Thingg   |
Toyotan piirikunta

Toyotan piirikunta (jap. 豊田郡, Toyota-gun) on Hiroshiman prefektuurissa, Japanissa sijaitseva piirikunta. Siellä asuu 7 161 asukasta. Sen pinta-ala on 43,11 neliökilometriä ja väestötiheys 166,1 asukasta neliökilometrillä. Väestö on hieman yli kahden prosentin laskussa (2015–2020).
Väestönkehitys

| Vuosi | Väestö | Muutos |
| --- | --- | --- |
| 1995 | 10 854 |  |
| 2000 | 10 131 | -723 |
| 2005 | 9 236 | -895 |
| 2010 | 8 448 | -788 |
| 2015 | 7 992 | -456 |
| 2020 | 7 161 | -831 |
Lähde:
Toyota Voltz

| Toyota Voltz |
| --- | --- |

Valmistustiedot
Valmistusmaa:   Yhdysvallat
Valmistaja:  Toyota Motor Corporation
Valmistusvuodet:  2002–2009
Korimalli:  5-ovinen hatchback
Luokka:  C-segmentti
Teknisesti samankaltaisia:  Toyota Allex Toyota Corolla Toyota Matrix WiLL VS
Toyota Voltz on Japanissa myytävä neliovinen, hatchback-mallinen henkilöauto, joka on käytännössä sama auto kuin Pontiac Vibe ja Pohjois-Amerikan markkinoilla myytävä Toyota Matrix – ainoastaan tarrat on muutettu. Voltz valmistetaan Viben tavoin Fremontissa, Kaliforniassa, NUMMI-nimisellä tehtaalla (New United Motor Manufacturing Inc.), joka on General Motorsin ja Toyotan yhteinen hanke. Voltz oli myynnissä vuosina 2002–2004. Voltzista on olemassa myös nelivetoinen versio, josta tehoa on hieman vähennetty, jotta vääntöä on saatu lisää.
Voltzin moottori on sama kuin Toyota Celicassa: 1ZZ-versiossa on VVT-i ja 2ZZ-versiossa VVTL-i.
Moottorivaihtoehdot:
1.8 4WD (1ZZ-FE) – 118 hv
1.8 (1ZZ-FE) – 126 hv
1.8 (2ZZ-FE) – 164 hv
Aiheesta muualla

Kuvia tai muita tiedostoja aiheesta Toyota Voltz Wikimedia Commonsissa
Toyota Yaris Cross

| Toyota Yaris Cross |
| --- | --- |

Valmistustiedot
Valmistusmaa:   Japani  Ranska
Valmistaja:  Toyota
Valmistusvuodet:  2020–
Korimalli:  5-ovinen crossover
Luokka:  J-segmentti
Teknisesti samankaltaisia:  Toyota Aqua (XP210) Toyota Yaris (XP210)
Tekniset tiedot
Pohjalevy:  TNGA-B
Moottori:  R3
Iskutilavuus:  1,5 l
Polttoaine:  bensiini
Vetotapa:  etuveto neliveto
Vaihteisto:  CVT-automaatti
Toyota Yaris Cross on Toyotan vuodesta 2020 lähtien valmistama pieni crossover-tyyppinen automalli, joka perustuu tekniikaltaan Toyota Yarikseen. Se oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronaviruspandemian vuoksi.
Vuoden 2021 Euro NCAP -kolaritestistä Yaris Cross sai tulokseksi täydet viisi tähteä.
Yarikseen verrattuna Yaris Cross on noin 20 senttimetriä pidempi kokonaispituudeltaan ja yhdeksän senttimetriä korkeampi. Maavaraa on 30 millimetriä enemmän. Auto on aina hybridi, ja sen kolmesylinterisen 1,5-litraisen bensiinimoottorin ja sähkömoottorin yhteisteho on 116 hevosvoimaa.
Aiheesta muualla

Kuvia tai muita tiedostoja aiheesta Toyota Yaris Cross Wikimedia Commonsissa
Tiedontallennusväline

Tietotekniikassa ja viestinnässä käytettyjä informaationtallennustekniikoita ja -välineitä:
Reikäkorttikone ja reikäkortti
Reikänauha
Levykeasema ja levyke
CD
DVD
Kiintolevy
Muistikortti
Flash-muisti
EPROM
EEPROM
Audiotekniikassa käytettyjä tallennusvälineitä:
C-kasetti
Gramofonilevy ja LP-levy
CD
Videotekniikassa käytettyjä tallennusvälineitä:
VHS-kasetti
Video-CD ja DVD
Thomas Shelton

Thomas Shelton oli 1500- ja 1600-lukujen taitteessa elänyt kääntäjä, joka käänsi ensimmäisenä Miguel de Cervantesin romaanin Don Quijote
englanniksi.
Sheltonin tekemä Don Quijoten ensimmäisen osan käännös ilmestyi vuonna 1612 ja toisen osan vuonna 1620.